కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
కర్ణాటక బుల్డోజర్స్‌పై తెలుగు వారియర్స్ విక్టరీ
సెలబ్రిటీ క్రికెట్ లీగ్ సీజన్ 6లో భాగంగా హైదరాబాద్‌లోని ఉప్పల్ స్టేడియంలో జరిగిన ఫైనల్ మ్యాచ్‌లో కర్ణాటక బుల్డోజర్స్‌పై తెలుగు వారియర్స్
| Updated:
Feb 14, 2016, 08:09PM IST
కర్ణాటక బుల్డోజర్స్‌పై తెలుగు వారియర్స్ విక్టరీ
సెలబ్రిటీ క్రికెట్ లీగ్ సీజన్ 6లో భాగంగా హైదరాబాద్‌లోని ఉప్పల్ స్టేడియంలో జరిగిన ఫైనల్ మ్యాచ్‌లో కర్ణాటక బుల్డోజర్స్‌పై విజయం సాధించి ఛాంపియన్‌గా నిలిచింది తెలుగు వారియర్స్ జట్టు. 208 పరుగుల భారీ లక్ష్యంతో బరిలోకి దిగిన తెలుగు వారియర్స్ సేన ఆది నుంచి మ్యాచ్‌పై పట్టు సాధిస్తూనే వచ్చింది. ఓపెనర్లుగా మైదానంలోకి అడుగుపెట్టిన సచిన్ జోషి, ప్రిన్స్ ఇద్దరూ మెరుపు ఇన్నింగ్స్ ఆడి తొలి వికెట్ నష్టపోయే సమయానికి 171 పరుగుల భాగస్వామ్యంతో స్కోర్ బోర్డుని పరుగులు పెట్టించారు. 49 బంతుల్లో 114 పరుగులు చేసి స్పీడుగా సెంచరీ నమోదు చేసుకున్న సచిన్ 14వ ఓవర్‌లో ఔట్ అయ్యాడు. అనంతరం క్రీజులోకి వచ్చిన కెప్టేన్ అఖిల్ అక్కినేని 17.4 ఓవర్లలోనే 211 పరుగులు సాధించి తెలుగు వారియర్స్ జట్టుని విజయతీరాలకి చేర్చాడు.
ఈ మ్యాచ్‌లో కేవలం 43 బంతుల్లో సచిన్ చేసిన సెంచరీని ఎక్స్టార్డినరీ సెంచరీగా సీసీఎల్ అభివర్ణించింది.
Sachin Joshi from @TeluguWarriors1 Extraordinary Century in 43 Balls at CCL Season 6 Finals!! #ParleCCL6
&mdash; CCL (@ccl) February 14, 2016
టాలీవుడ్ స్టార్స్ నాగార్జున , విక్టరీ వెంకటేష్ , రానా దగ్గుబాటి , తెలంగాణ ఐటీ శాఖ మంత్రి కేటీఆర్ వంటి ప్రముఖులు ఈ మ్యాచ్‌ని వీక్షించి తెలుగు వారియర్స్‌కి స్ట్రాంగ్ సపోర్ట్ అందించారు.
ఈ గెలుపుతో రెండోసారి సీసీఎల్ ట్రోఫీ గెలిచిన రికార్డు సొంతం చేసుకుంది తెలుగు వారియర్స్ జట్టు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.